

**ΤΥΠΙΚΗ ΔΙΑΙΡΕΣΗ ΝΕΟΕΛΛΗΝΙΚΗΣ ΠΟΙΗΣΗΣ**

**Τυπικά μπορούμε να δώσουμε την πορεία της νεοελληνικής ποίησης ως εξής:**

* **Επτανησιακή Σχολή** (1821-1880) θα υμνήσει την πατρίδα (και την ελευθερία της), τη\_φύση (με την οποία o άνθρωπος βρίσκεται σε διαρκή σύνδεση), τη γυναίκα (ο εξιδανικευμένος, αγνός και- συχνά πνευματικός έρωτας) και τη θρησκεία.

Εκπρόσωποι: Διονύσιος Σολωμός, Ιάκωβος Πολυλάς, Γεράσιμος Μαρκοράς, , Λορέντζος Μαβίλης κ.'ά,

* **Ρομαντισμός** (1830-1880) (1η Αθηναϊκή Σχολή) α) στροφή προς το ένδοξο παρελθόν (το αρχαίο και το πρόσφατο) β) χρήση της καθαρεύουσας, γ) μελαγχολική διάθεση που φτάνει ως την απαισιοδοξία και την έμμονη Ιδέα του θανάτου, δ) χαλαρή έκφραση που μερικές φορές φτάνει ως την προχειρολογία, ε) ύφος πομπώδες.

Εκπρόσωποι: Παναγιώτης και Αλέξανδρος Σούτσος, Αλέξανδρος Ρίζος Ραγκαβής, Γεώργιος Ζαλοκώστας , Αχιλλέας Παράσχος κ.ά.

* **Παρνασσισμός** (Νέα Αθηναϊκή Σχολή) (1880) αναζήτησε την έμπνευσή του στην κλασική παράδοση, κυρίως στον αρχαίο ελληνικό και ρωμαϊκό πολιτισμό. Πρόβαλε ως έμβλημά του την απάθεια και ως ιδανικό την άψογη μορφική εμφάνιση των ποιημάτων. Οι παρνασσιστές αγαπούν τον ηχηρό και ρωμαλέο στίχο, επιμένουν στην πλαστική του επεξεργασία και την πλούσια ομοιοκαταληξία και αποδίδουν πολύ μεγάλη σημασία στην ανεύρεση και τη χρήση της μοναδικής λέξης, αλλά και στις πολύ έντονες εκρηκτικές εικόνες και φράσεις.0ι Έλληνες όμως παρνασσικοί, όσο αν ακολουθούσαν τους Γάλλους συναδέλφους τους, δεν έφτασαν ποτέ στην τέλεια απάθεια διατήρησαν αρκετή αισθηματολογία.

Εκπρόσωποι: οι Κωστής Παλαμάς, Ιωάννης Γρυπάρης, Γεώργιος Δροσίνης, Ν. Καμπάς, Αριστομένης Προβελέγγιος, Λορέντζος Μαβίλης κ.ά., καθώς και οι κάπως μεταγενέστεροι Άγγελος Σικελιανός και Κώστας Βάρναλης.

* **Συμβολισμός** (1900) η προσπάθεια απόδοσης των Ψυχικών καταστάσεων με τρόπο έμμεσο και συμβολικό, δηλαδή μέσα από τη χρήση των συμβόλων- Οι αυθεντικοί συμβολιστές στη χώρα μας είναι ελάχιστοι και αξίζει ίσως να αναφέρουμε τους Γιάννη Καμπύση και Κωνσταντίνο Χατζόπουλο.Πέρα όμως από τους παραπάνω, συμβολιστικά στοιχεία ή επιρροές μπορούμε να εντοπίσουμε σε πολλούς ακόμη ποιητές, όχι μόνο στις αρχές του αιώνα μας αλλά και αργότερα• χαρακτηριστικά αναφέρουμε τους Λορέντζο Μαβίλη, Ιωάννη Γρυπάρη, Λάμπρο Πορφύρα, Κωστή Παλαμά, Κ. Π. Καβάφη, Μιλτιάδη Μαλακάση, Ζαχαρία Παπαντωνίου, Απόστολο Μελαχροινό κ.ά.
* **Νεορομαντισμός** — Νεοσυμβολισμός (1920-1930). Ο ποιητικός, δηλαδή, νεοσυμβολισμός, ως ποιητική πράξη, εκφράζει το άτομο το τραυματισμένο από τη γύρω σκληρή πραγματικότητα, που όμως αποσύρθηκε στον εαυτό του και αναζητά τη λύτρωση στη φυγή προς το παρελθόν και στη νοσταλγία για ό,ΤΙ έχει περάσει και χαθεί οριστικά. Απ' αυτό το κλίμα της νεο-ρομαντικής και ουτοπικής νοσταλγίας ξεφεύγει κάπως μόνον ο Καρυωτάκης, ο οποίος δε γράφει ποίηση ερήμην της ιστορίας και της τραυματικής πραγματικότητας που τον περιβάλλει. Σε αντίθεση με τους άλλους νεοσυμβολιστές, γίνεται εκφραστής αυτής της πραγματικότητας που τη σατιρίζει και τη σαρκάζει. ΓΙ' αυτό και είναι ο κορυφαίος ποιητής του νεοσυμβ0λισμού.
* **Υπερρεαλισμός - Γενιά του 30** (1930) ως σκοπό είχε την υπέρβαση του πραγματικού κόσμου με την καταγραφή (στην ποίηση) ή την παράσταση (στην Τέχνη) των υποσυνείδητων ενεργειών της ψυχής και των ονειρικών της εντυπώσεων χωρίς την επέμβαση της λογική. Εκπρόσωποι: ο Ανδρέας Εμπειρίκος κι o Νίκος Εγγονόπουλος• o Οδυσσέας Ελύτης, επίσης, επηρεάστηκε πολύ από τον υπερρεαλισμό. Αντίθετα, η ποίηση του Γιώργου Σεφέρη κι άλλων ποιητών, δέχτηκε την επίδραση του συμβολισμού.